Marciac

Marciac (Marciac en francés) qu'ei ua comuna occitana de Gasconha situada dens lo departament de Gers e la region d', ancianament de Mieidia-Pirenèus.

Geografia
Comuna de Gasconha situada en Ribèra Baisha suu riu Boès, que conten un lac. La comuna que's tròba au sud deu departament de Gers prèp deus Hauts Pirenèus.
vignette|upright=1.6|centre|Comunas a l'entorn.

Perimètre deu territòri

Toponimia
Segon Dauzat e Rostaing, Marciac que vengueré d'un nom latin d'òme, Marcius o Martius (Negre : Marcius), dab lo sufixe -acum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 426, a MaizeyErnest Nègre, Toponymie générale de la France, 1990-98, vol. I, p. 471, par. 7231, latinizacion deu sufixe gallés -ācon. Mès los noms d'aquera origina que donan regularament Marçac, dab absorpcion deu iòd, e pas Marciac. Que sembla donc la realitat sia un chic mei indirècta. Un deus fondators de la bastida qu'èra lo senescau Guichard de Marzé e son nom qu'estó probablament latinizat Marciacum. Qu'ei d'aquera latinizacion que veng lo nom de Marciac en lenga vulgara.

Istòria
Marciac qu'ei ua bastida reiau fondada a la fin deu sègle XIII (1298) per Étienne de Lupé, abat de la Casa-Diu, Arnaud-Guilhem III, comte de Pardiac e lo senescau de Tolosa, Guichard de Marzé, qui bastigó la bastida, li donè sas costumas e li deishè lo son nom latinizat. Las costumas qu'estón confirmadas en 1300 peu rei de França Felip  IV lo Bèth. La vila originau qu'èra entornejada per emparas, horadadas per uèit pòrtas damb torretas qu'au son entorn b'èra estat cavat un bèth varadàs aparat per hautas muralhas. De privilègis importants e van har lo succès rapid d'aquera bastida.

La glèisa qu'a lo mei haut cloquèr deu departament (87 m).

Administracion

 Avant la refòrma cantonala de 2014, aplicada en 2015, la comuna qu'èra deu canton de Marciac (caplòc); qu'ei adara deu canton de Pardiac-Ribèra Baisha.

Demografia

 En  la populacion qu'èra de  abitants e la densitat qu'èra de  ab/km².

Cultura e torisme
Marciac qu'ei principaument coneguda peu son festival de jazz de renommada internacionau : Jazz in Marciac (35 edicion en 2012). Lo collègi de Marciac que prepausa ua opcion jazz dempuish l'annada escolara 1992-1993.

Lo Conselh Regionau de Mieidia-Pirenèus qu'a reconegut Marciac com un deus 18 Grands Sits de Mieidia-Pirenèus peu son patrimòni, son intensa activitat culturau atau com sa capacitat d'arcuèlh toristic.

Lòcs e monuments
 Jazz in Marciac
 Glèisa de Nosta Dauna de Marciac (sègle XIV e sègle XV, vòuta 1869)
 Tor au centre deu vilatge
 Collègi
 Lac

Personalitats ligadas dab la comuna
 Jean Laforgue

Véser tanben
  Jazz in Marciac
 Comunas de Gers

Ligams extèrnes
 Marciac suu site de l'Insee
 Sit oficiau de la Comuna
 Sit oficiau de l'Oficina de Torisme de Marciac, Plasença (Gers) e de la Comunautat de Comunas
 Sit oficiau deu festival Jazz in Marciac
 Autour de Marciac

Nòtas

Categoria:Comuna de Gers
Categoria:Comuna de Gasconha
Categoria:Bastida medievala
Categoria:Via Tolosana